Gripenberg
Gripenberg on ruotsalainen ja suomalainen aatelissuku, jonka yksi sukuhaara on Suomen aatelissa kohotettu vapaaherralliseen säätyyn. Ruotsin vallan aikana suvussa oli paljon upseereita ja Suomen autonomian aikana monia korkeita virkamiehiä, myöhemmin myös taiteen ja kulttuurin edustajia. Suvun vaakunassa on kuvattuna taruolento aarnikotka eli griippi ().
Kilpi (geologia)
Kilpi tai kilpialue on sellainen kallioperän alue, jossa peruskallion kivet ovat näkyvissä. Kilpialueilla peruskallion kivet pistävät esiin sedimenttikivistä koostuvan mannerlaakion alta. Kilpialue on osa kratonia, joka tarkoittaa vanhaa ja tektonisesti rauhallista maankuoren osaa. Kilpialueiden lisäksi myös mannerlaakiot kuuluvat kratoniin.